उपजाऊ भूमि को देखते हुए नारायणगढ़ क्षेत्र को हरियाणा का सिरमौर बताते हुए मुख्यमंत्री ने कहा कि नारायणगढ़ के बिना चंडीगढ़ व दिल्ली की आजादपुर मंडी तक खाद्यान व सब्जियों के बिना सूनी नजर आती हैं। उन्होंने कहा कि सब्जी उत्पादक किसानो की समस्याओं से वे भली-भांति परिचित हैं। वे स्वंय सब्जी उत्पादन कार्य को लेकर खेत से लेकर मंडी तक जुड़े रहे हैं। उन्होंने कहा कि इन्द्र देवता भी नारायणगढ़ क्षेत्र पर प्रसन्न है और यहां पर इस वर्ष अब तक सर्वाधित 925 मिली मीटर वर्षा दर्ज की गई है।